ROMÂNIA

JUDEȚUL CLUJ

COMUNA VALEA IERII

CONSILIUL LOCAL

 H O T Ă R Â R E

privind organizarea si sărbătorirea Zilei comunei Valea Ierii și Festivalului fructelor de pădure

 Consiliul Local al comunei Valea Ierii întrunit în ședința ordinară la data de 31 iulie 2024,

 Având în vedere referatul nr.4315 din 23.07.2024 a domnului Nap Dorin , primarul comunei Valea Ierii, precum și raportul nr.4316/23.07.2024 întocmit de doamna Ilea Nicoleta -consilier,

 Văzând avizele comisiilor de specialitate din cadrul Consiliului local;

 Ținând cont de:

 - prevederile art.5, alin.(3), art.20 lit.h) și i) din Legea nr. 273/2006 privind finantele pub!ice locale , cu modificările și completările ulterioare;

 - prevederile art. 129, alin. (2), lit.b) și d), alin. (4), lit. f), alin. (7) lit. a), d), e) din O.U.G. nr.57/2019 privind Codul Administrativ cu modificările și completările ulterioare;

 În temeiul art.139, alin.(3) și art.196 alin.(1), lit.a) din O.U.G. nr.57/2019 privind Codul Administrativ cu modificările și completările ulterioare,

Consiliul Local al comunei Valea Ierii adoptă prezenta hotărâre:

 Art.1. Se aproba organizarea evenimentului "Ziua comunei Valea Ierii și Festivalului fructelor de pădure " la data de 15 august 2024 în parteneriat cu Centrul Județean pentru Conservarea și Promovarea Culturii Tradiționale Cluj și Asociația " Produs de Cluj".

 Art.2. Se aprobă acordarea sumei de 500 lei pentru fiecare cuplu din comună care împlinește 50 de ani de căsătorie în cursul anului 2024 conform anexei 1 la prezenta hotărâre.

 Art.3. Se aprobă acordarea sumei de 200 lei fiecărui elev de la Școala Gimnazială Valea Ierii care a avut la terminarea anului școlar 2023-2024 media generală între 9 și 10 dar și celor care au obținut calificativul ,,Foarte Bine" conform anexei 2 la prezenta hotărâre.

 Art.4. Sumele prevăzute la articolele 2 și 3 vor fi acordate în numerar la data de 15.08.2024 în cadrul evenimentului.

 Art.5. Se aprobă suma de 20.000 lei plus TVA cheltuieli de protocol din venituri proprii.

 Art.6. Se aprobă suma de 50.000 lei pentru organizarea evenimentului, care va fi virată Asociației "Produs de Cluj" conform acordului de parteneriat anexat.

 Art.7. Se mandatează primarul comunei Valea Ierii în relația cu Asociația "Produs de Cluj" și Centrul Județean pentru Conservarea și Promovarea Culturii Tradiționale Cluj.

 Art.8. Cu ducerea la îndeplinire a prevederilor prezentei hotărâri se încredințează primarul comunei Valea Ierii și compartimentul financiar - contabil.

 Art.9. Prezenta hotărâre se comunica Institutiei Prefectului-Județul Cluj, compartimentului financiar- contabil și se aduce la cunostință publică prin publicarea pe pagina de internet “ [www.e-comune.ro/primaria-valea-ierii-cj](http://www.e-comune.ro/primaria-valea-ierii-cj)”.

 Președinte de ședință, Contrasemnează:

 Vasile Pețan Secretar general al comunei,

 Nelia-Crenguța Mariș

**Nr.38 din 31.07.2024**

*Prezenta hotărâre a fost adoptată cu respectarea prevederilor legale privind majoritatea de voturi, astfel:9 voturi “pentru” și 0 voturi ,împotrivă”.Consilieri locali prezenţi: 9 din totalul de 9 consilieri locali în funcţie.*